সাবেক স্বাস্থ্যমন্ত্রী মোহাম্মদ নাসিমের অবস্থা সংকটাপন্ন | Padmatimes24x7 News Portal সাবেক স্বাস্থ্যমন্ত্রী মোহাম্মদ নাসিমের অবস্থা সংকটাপন্ন
প্রকাশিত: জুন ৬, ২০২০; সময়: ২:৪১ pm |
পদ্মাটাইমস ডেস্ক : সাবেক স্বাস্থ্যমন্ত্রী মোহাম্মদ নাসিম ভেন্টিলেশনে রয়েছেন। তার ব্লাড প্রেশার আনস্টেবল। তার শারিরীক অবস্থা সংকটাপন্ন বলে জানিয়েছেন চিকিৎসক।
ডা. রাজিউল হক শনিবার দুপুরে বলেন, ‘সাবেক স্বাস্থ্যমন্ত্রী মোহাম্মদ নাসিমের ব্লাড প্রেশার (বিপি) আনস্টেবল। বিপি মেইনটেইন করতে ড্রাগসের প্রয়োজন হচ্ছে। ওনার শারিরীক অবস্থা এখন সংকটাপন্ন।’
ডা. রাজিউল হক আরও বলেন, ‘মোহাম্মদ নাসিমকে ক্রিটিক্যাল অবস্থায় অপারেশন করা হয় একটা চান্স নেওয়ার জন্য। অপারেশনের পর থেকে তিনি ভেন্টিলেশনে আছেন। তাকে এখন ঘুমের ওষুধ টোটালি ডিপ করে দেওয়া আছে। ওষুধ আস্তে আস্তে কম করে দিয়ে আগামীকাল তার জ্ঞান ফেরানোর চেষ্টা করা হতে পারে। তবে বিপি আনস্টেবল থাকলে সে চেষ্টা করা হবে না।’
বিপি আনস্টেবল থাকাটাই শঙ্কার বলে মন্তব্য করেন তিনি।
উল্লেখ্য, গত পহেলা জুন প্রথম সাবেক স্বাস্থ্যমন্ত্রী মোহাম্মদ নাসিমের দেহে করোনাভাইরাসের উপস্থিতি ধরা পড়ে। এরপর, তাকে রাজধানীর শ্যামলীতে অবস্থিত বাংলাদেশ বিশেষায়িত হাসপাতালে ভর্তি করা হয়। ভর্তির সময় তিনি শারীরিকভাবে অনেকটা দুর্বল ছিলেন।
শুক্রবার নাসিমের পুত্র এবং সাবেক সাংসদ তানভীর শাকিল জয় দ্য বিজনেস স্ট্যান্ডার্ডকে জানান, ‘করোনায় আক্রান্ত হওয়ার পর গতকাল (বৃহস্পতিবার) রাত পর্যন্তও বাবার শারীরিক অবস্থার কিছুটা উন্নতি লক্ষ্য করা যাচ্ছিল। কিন্তু, আজ সকালেই হঠাৎ করে তার ব্রেইন হেমোরেজ (মস্তিকে রক্ষক্ষরণ) হলে তাক্ষণিকভাবে তার সার্জারি করা হয়। সবাই আমার বাবার জন্য দোয়া করবেন, যাতে তিনি তার ভক্ত ও অনুসারীদের মাঝে সুস্থ হয়ে ফিরতে পারেন।’
করোনায় পুলিশের এসআই এর মৃত্যু